Autopsy

Autopsy (בעברית: "נתיחה שלאחר המוות", תעתיק: "אוטופסי") היא להקת דת' מטאל אמריקאית שהוקמה ב-1987 על ידי כריס רייפרט ואריק קטלר. הלהקה התפרקה ב-1995 אך התאחדה ב-2009. הלהקה נחשבת למשפיעה מאוד ולחלוצה בסגנון הדת' מטאל והדת'-דום.

 היסטוריה 
אוטופסי הוקמה ב-1987 על ידי כריס רייפרט ואריק קטלר, זמן קצר לאחר עזיבתו של רייפרט מהלהקה החלוצה דת'. בשנת 1989, הלהקה הוציאה את אלבום הבכורה שלה, Severed Survival, אשר הכיל גישה שונה ואיטית יותר לדת' מטאל, בהשפעת דום מטאל. האלבום הבא, Mental Funeral, בישר על המשך הלהקה בסגנון זה, ומאז הוזכר על ידי להקות דת' מטאל רבות אחרות כמשפיע במיוחד. האלבום השלישי שלהם, Acts of the Unspeakable, הציג שירים קצרים יותר וסאונד המושפע יותר מגריינדקור. עם זאת, הלהקה לא זנחה את האלמנטים של דום מטאל. סיבוב הופעות קשה בארצות הברית בשנת 1993 הוביל להחלטה לפרק את אוטופסי לאחר הקלטת אלבום אחרון. האלבום Shitfun, שיצא בתחילת 1995, הושפע מאוד מהארדקור פאנק והכין את המעריצים ל-Abscess (להקת דת' מטאל/הארדקור פאנק), בעבר פרויקט צדדי של דני קורלס וכריס רייפרט, שיהפוך ללהקה הראשית שלהם לאחר הפירוק של אוטופסי.

 איחוד 
לאחר מספר שנים של ספקולציות לגבי איחוד אוטופסי, ושלילת האפשרות, חברי הלהקה התאחדו לזמן קצר בספטמבר 2008 כדי להקליט שתי רצועות חדשות עבור המהדורה המיוחדת של הבכורה הקלאסית Severed Survival משנת 1989, אשר שוחררה מחדש ב-23 בפברואר 2009. רצועות אלו, המסמנות את ההקלטה הראשונה של הלהקה מאז 1995, כלולות בדיסק השני של ההוצאה המחודשת. ביולי 2009, הוכרז שהלהקה התאחדה שוב, והיא הופיעה בפסטיבל המוות של מרילנד (Maryland Deathfest) בשנה שלאחר מכן, הופעה שהתקיימה במאי 2010. ב-2 ביוני של אותה שנה, הוכרז ש-Abscess התפרקה, ואוטופסי הודיעו מיד כי הם התאחדו לצמיתות. הם הוציאו מיני אלבום The Tomb Within בספטמבר 2010, Macabre Eternal ב-2011, The Headless Ritual ב-2013 ו-Tourniquets, Hacksaws and Graves ב-2014. אוטופסי הוציאו מיני אלבום Skullgrinder ב-27 בנובמבר 2015, ומיני אלבום נוסף, Puncturing the Grotesque ב-15 בדצמבר 2017. הלהקה עובדת כעת על אלבום חדש, Morbidity Triumphant, שאמור לצאת לאור ב-30 בספטמבר 2022.

 חברי הלהקה 
כל חברי הלהקה הם עקביים (נשארו לכל אורך שנות הפעילות של הלהקה), מלבד הבסיסטים, אשר נהגו להתחלף.
 כריס רייפרט - שירה, תופים (1995-1987, 2008, 2009-הווה)
 אריק קטלר - שירה, גיטרה (1995-1987, 2008, 2009-הווה)
 דני קורלס - גיטרה (1995-1988, 2008, 2009-הווה)
 גרג ווילקינסון - גיטרה בס (2021-הווה)

 חברים לשעבר 
 אריק אייגארד - גיטרה בס (1988-1987)
 קן סורוורי - גיטרה בס (1988)
 סטיב קטלר - גיטרה בס (1991-1990)
 ג'וש בארון - גיטרה בס (1993-1991)
 פרנק "פריווי" מיליורה - גיטרה בס (1995-1993)
 ג'ו אלן - גיטרה בס (2021-2010)

 דיסקוגרפיה 
אלבוםשנה1987 Demo (דמו)1987 Critical Madness (דמו) 1988 Severed Survival 1989 Retribution for the Dead (מיני אלבום) 1991 Mental Funeral 1991 Fiend for Blood (מיני אלבום) 1992 Acts of the Unspeakable 1992 Shitfun 1995 The Tomb Within (מיני אלבום) 2010 Macabre Eternal 2011 The Headless Ritual 2013 Tourniquets, Hacksaws and Graves 2014 Skull Grinder (מיני אלבום) 2015 Puncturing the Grotesque (מיני אלבום) 2017 Morbidity Triumphant 2022Ashes, Organs, Blood and Crypts2023

קישורים חיצוניים



הערות שוליים

קטגוריה:להקות דת' מטאל
קטגוריה:רביעיות מוזיקליות
קטגוריה:קליפורניה: להקות